# **DECIZIA ETAPEI DE ÎNCADRARE**

## Nr. 91 din 14.09.2017

**Revizuita la data de**

Ca urmare a solicitării de emitere a acordului de mediu adresate de **Regia Nationala A Padurilor**, cu sediul în Str. Magheru, Nr. 31, Bucureşti Sectorul 1 , Judetul Bucureşti, prin **DIRECŢIA SILVICĂ SUCEAVA – OCOLUL SILVIC CRUCEA**, cu adresa com. Crucea, sat Crucea, jud. Suceava, înregistrată la APM Suceava cu nr. 12827/08.12.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.01.2018, că proiectul **“Drum auto forestier *Lițu*”** propus a fi amplasat în com. Crucea, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare revizuite în procedura de evaluare a impactului asupra mediului sunt următoarele:

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 10, lit.e) construcţia drumurilor şi punctul 1. d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului.

b) Proiectul nu face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar;

c) Obiectivele investiţiei nu sunt amplasate în zone geografice sensibile sau în zone de protecţie specială;

d) Prin mărimea şi tehnologia utilizată prin proiect, la punerea în funcţiune a acestuia nu va fi afectată calitatea factorilor de mediu prin emisii poluante:

Motivul revizuirii: modificarea indicatorului unităților amenajistice, datorită unor neconcordanțe care au fost constatate de proiectant.

Se propune schimbarea categoriei de folosinţă silvică a unor terenuri din fondul forestier proprietate publică a statului și administrarea Ocolului Silvic Crucea (extravilan com. Crucea), cu suprafaţa totală de 6,7386 ha, care se defrișează în totalitate, u.a.: 33 A – 0,0300 ha, 34 A – 0,2202 ha, 35 B – 0,6390 ha, 36 B – 0,4148 ha, 37 A – 0,3211 ha, 37 B – 0,1721 ha, 38 A – 0,1411 ha, 38 C – 0,1141 ha, 43 – 0,3521 ha, 44 B – 0,3016 ha, 47 – 0,0538 ha, 48 A – 0,3417 ha, 48 B – 0,3032 ha, 49 A – 0,6748 ha, 55 A – 0,4506 ha, 56 A – 0,1599 ha, 56 B – 0,6945 ha, 57 A – 0,0952 ha, 57 C – 0,0819 ha, 58 A – 0,1169 ha, 58 C – 0,1783 ha, 59 A – 0,3229 ha, 61 A – 0,4113 ha, 61 B – 0,0753 ha, 62 A – 0,0722 ha, de la categoria 1.1.1 PDr Păduri (A.1.1) și (A.2.1), la categoria 1.4.3PAd Drumuri forestiere (B.3).

Pe terenul respectiv se va construi drumul auto forestier Lițu, cu o lungime de 6,008 km.

Lucrările necesare constau din:

1. Lucrări pregătitoare, amenajarea terenului;
2. Lucrări de bază: terasamente, lucrări de apărare-consolidare, sistem rutier (cu balast), lucrări accesorii, lucrări de artă.

Strat rutier este compus din:

- Strat de uzură din piatră spartă împănată și innoroită, în grosime medie de 10 cm după

compactare.

- Strat de fundaţie din piatră spartă de proveniență locală, din derocări, în grosime medie

de 15 cm grosime după compactare.

- Patul drumului – nivelare, finisare, compactare pe o grosime medie de 20 cm

Lucrări de apărare - consolidare de tipul anrocamentelor din piatră (3373,3 mc);

Blocaje din piatră brută sub platforma drumului (1100,44 mc).

Podeţe casetate tip C2 și C3 din elemente prefabricate.

Scopul investiţiei este de asigura condiţiile optime de continuitate a tratamentelor silviculturale, exploatarea produselor lemnoase, aplicarea lucrărilor de îngrijire şi conducere a arboretelor, protecţia împotriva incendiilor, intervenţii operative în caz de accidente naturale şi recoltare produselor accesorii de pe o suprafaţă de 661,23 ha fond forestier.

   II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

Proiectul propus nu afectează direct sau indirect nici o arie protejată de interes comunitar.

   Conditiile de realizare a proiectului:

1. neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;
2. se vor amenaja locuri de colectare selectivă a deşeurilor ce vor rezulta din defrişare şi din executarea lucrărilor de construcţii în pubele/containere inscripţionate corespunzător, în condiţii de siguranţă pentru mediu şi sănătatea umană şi se va asigura gestionarea corespunzătoare a acestora în conformitate cu prevederile Legii nr. 211/2011 cu modificările şi completările ulterioare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 Şef Serviciu Avize, Acorduri, Autorizaţii

Intocmit